laion/Wikipedia-Exotic huggingface dataset:
উর্মিলা ভাট

উর্মিলা ভাট (১ নভেম্বর ১৯৩৩ - ২২ ফেব্রুয়ারি ১৯৯৭) ছিলেন হিন্দি চলচ্চিত্র অভিনেত্রী। তিনি মুলত হিন্দি, গুজরাটি ও রাজস্থানী সিনেমায় অভিনয় করেছেন। তিনি নাটক থিয়েটারে অভিনয়ের মাধ্যমে নিজের অভিনয় জীবন শুরু করেন। তিনি রাজকোটের সঙ্গীত কলা একাডেমীতে লোক নৃত্যশিল্পী এবং গায়ক হিসেবে যোগদান করেন। সেই সময়েই তার বিখ্যাত গুজরাটি নাটক জেসাল তোরাল এক হাজারেরও বেশি বার মঞ্চস্থ হয়েছিল। তিনি ৭৫টিরও বেশি গুজরাটি চলচ্চিত্র এবং ১৫ থেকে ২০টি রাজস্থানী চলচ্চিত্রে অভিনয় করেছেন। তিনি আড়াই দশকেরও বেশি সময় ধরে (১৯৬০-এর দশক থেকে ১৯৯০-এর দশকের শুরুর দিকে) হিন্দি ছবিতে চরিত্রে অভিনয় করেছিলেন। তিনি বিভিন্ন টিভি ধারাবাহিকেও অভিনয় করেছেন। গুজরাট সরকার তাকে অসংখ্য পুরস্কার প্রদানের মাধ্যমে সম্মানিত করেছেন। থিয়েটারে সাফল্যের পর, তিনি হিন্দি ছবিতে কাজ শুরু করেন। ১৯৬০ এর দশকের শেষদিকে তিনি গৌরী (১৯৬৮), সংঘর্ষ (১৯৬৮) এবং হামরাজ (১৯৬৭) ছবিতে অভিনয় করেছিলেন। তার অভিনীত আরও কয়েকটি জনপ্রিয় চলচ্চিত্র হল আঁখিও কে ঝরোখোঁ সে (১৯৭৮), গীত গাতা চল (১৯৭৫), বেশরম্‌ (১৯৭৮), রাম তেরি গঙ্গা মৈলি (১৯৮৫), বালিকা বধূ (১৯৭৬), ধুন্দ (১৯৭৩) এবং আলিবাবা মর্জিনা (১৯৭৭)। এই ছবিগুলি ছাড়াও তিনি আরও বেশ কয়েকটি ছবিতে কাজ করেছিলেন। তার বেশিরভাগ সিনেমায় তিনি সহায়ক চরিত্রে অভিনয় করেছেন। তিনি ১২৫ টি হিন্দি ছবিতে অভিনয় করেছিলেন। টিভিতে তিনি রামানন্দ সাগর নির্মিত জনপ্রিয় ধারাবাহিক রামায়ণে দেবী সীতার মা মহারাণী সুনয়নার ভূমিকায় এবং রাজশ্রী প্রোডাকশনের টিভি ধারাবাহিক পেইং গেস্ট (১৯৮৫) -এ শারদা শর্মার ভূমিকায় অভিনয় করেছিলেন। এই দুটি ছাড়াও, তিনি ১৯৮৯ সালে শ্যাম বেনেগাল নির্মিত ভারত এক খোজ তথ্যচিত্রে এবং ১৯৯৬ সালে জি টিভির জি হরর শো -তে অভিনয় করেছেন। ২২ ফেব্রুয়ারী ১৯৯৭ সালে জুহুতে তার বাসভবনে তাকে নিহত অবস্থায় দেখতে পাওয়া যায়। প্রাথমিক সন্দেহের ভিত্তিতে তার হত্যার পেছনে ডাকাতির উদ্দেশ্য ছিল বলে মনে করা হয়। https://gujarativishwakosh.org/ભટ્ટ-ઊર્મિલા/ "Urmila Bhatt: Biography"। Hungama.com। ৯ জানুয়ারি ২০১৪ তারিখে মূল থেকে আর্কাইভ করা। সংগ্রহের তারিখ ১১ জানুয়ারি ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Famous actress Urmila Bhatt started with the film 'Gauri', know the reason for death"। News Track (English ভাষায়)। ২২ ফেব্রুয়ারি ২০২০। সংগ্রহের তারিখ ১০ মে ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) United News of India (২৪ ফেব্রুয়ারি ১৯৯৭)। "Actress Urmila Bhatt found murdered"। Rediff.com। সংগ্রহের তারিখ ১ এপ্রিল ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
জামাল পিয়ারাস লুইস

জামাল পিয়ারাস লুইস (ইংরেজি: Jamal Lewis; জন্ম: ২৫ জানুয়ারি ১৯৯৮; জামাল লুইস নামে সুপরিচিত) হলেন একজন ইংরেজ–উত্তর আয়ারল্যান্ডীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব নিউক্যাসেল ইউনাইটেড এবং উত্তর আয়ারল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলেন। ২০১৬ সালে, জামাল উত্তর আয়ারল্যান্ড অনূর্ধ্ব-১৯ দলের হয়ে উত্তর আয়ারল্যান্ডের বয়সভিত্তিক পর্যায়ে অভিষেক করেছিলেন। প্রায় দুই বছর যাবত উত্তর আয়ারল্যান্ডের বয়সভিত্তিক দলের হয়ে খেলার পর, তিনি ২০১৮ সালে উত্তর আয়ারল্যান্ডের হয়ে আন্তর্জাতিক পর্যায়ে অভিষেক করেছেন; উত্তর আয়ারল্যান্ডের জার্সি গায়ে তিনি এপর্যন্ত ২৮ ম্যাচে অংশগ্রহণ করেছেন। জামাল পিয়ারাস লুইস ১৯৯৮ সালের ২৫শে জানুয়ারি তারিখে ইংল্যান্ডের লুটনে জন্মগ্রহণ করেছেন এবং সেখানেই তার শৈশব অতিবাহিত করেছেন। জামাল উত্তর আয়ারল্যান্ড অনূর্ধ্ব-১৯ এবং উত্তর আয়ারল্যান্ড অনূর্ধ্ব-২১ দলের হয়ে খেলার মাধ্যমে উত্তর আয়ারল্যান্ডের প্রতিনিধিত্ব করেছেন। উত্তর আয়ারল্যান্ডের বয়সভিত্তিক দলের হয়ে তিনি প্রায় ২ বছরে ৪ ম্যাচে অংশগ্রহণ করেছেন। ১২ মার্চ ২০২৩ পর্যন্ত হালনাগাদকৃত। Newcastle United - First Team [নিউক্যাসেল ইউনাইটেড - প্রথম দল]। nufc.co.uk (ইংরেজি ভাষায়)। নিউক্যাসল আপন টাইন: নিউক্যাসেল ইউনাইটেড ফুটবল ক্লাব। ১০ ডিসেম্বর ২০১৬। ২৮ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০২৩।  "Newcastle United FC Squad Information 2022/2023" [নিউক্যাসেল ইউনাইটেড ফুটবল ক্লাব দলীয় সদস্যের তথ্য ২০২২/২০২৩]। premierleague.com (ইংরেজি ভাষায়)। প্রিমিয়ার লিগ। ১৫ জুন ২০১৭। ২৮ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২৮ ফেব্রুয়ারি ২০২৩।  উইকিমিডিয়া কমন্সে জামাল পিয়ারাস লুইস সংক্রান্ত মিডিয়া রয়েছে। জামাল পিয়ারাস লুইস – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে জামাল পিয়ারাস লুইস (ইংরেজি) সকারবেসে জামাল পিয়ারাস লুইস (ইংরেজি) বিডিফুটবলে জামাল পিয়ারাস লুইস (ইংরেজি) ইইউ-ফুটবলে জামাল পিয়ারাস লুইস (ইংরেজি) ট্রান্সফারমার্কেটে জামাল পিয়ারাস লুইস (ইংরেজি) ওয়ার্ল্ডফুটবল.নেটে জামাল পিয়ারাস লুইস (ইংরেজি) ইএসপিএন এফসিতে জামাল পিয়ারাস লুইস (ইংরেজি) ন্যাশনাল-ফুটবল-টিমস.কমে জামাল পিয়ারাস লুইস (ইংরেজি)
আগিয়া কলেজ

আগিয়া কলেজ (ইংরেজি: Agia College) দক্ষিণ আসামের গোয়ালপাড়া জেলার আগিয়া এবং সোলমারির মধ্যে অবস্থিত কলা বিষয়ে উচ্চতর শিক্ষার একটি প্রতিষ্ঠান। কলেজটি ২২ আগস্ট ১৯৯৬-এ প্রতিষ্ঠিত হয় এবং ২০২১ সালে সরকারিকরণ করা হয়। কলেজের মূলমন্ত্র হল “তমসো মা জ্যোতির্গময়”। তৎকালীন সাধারণ সম্পাদক শ্রী মহেশ চন্দ্র নাথ, সভাপতি শহীদ রায় এবং ডঃ মনোজ কুমার চক্রবর্তীর নেতৃত্বে বৃহত্তর আগিয়ার স্থানীয় জনগণের প্রচেষ্টায় ২২শে আগস্ট ১৯৯৬ সালে আগিয়া কলেজ প্রতিষ্ঠিত হয়। শিল্পকলায় উচ্চ শিক্ষার ইনস্টিটিউটে প্রাথমিকভাবে পাঁচজন প্রভাষক এবং ২৯ জন ছাত্র ছিল। কলেজটি ২০১৩-১৪ শিক্ষাবর্ষে গুয়াহাটি বিশ্ববিদ্যালয়ের অন্তর্ভূক্ত হয়েছিল এবং এটি সরকারিকরণ করা হয়। অৰ্থনীতি অসমীয়া ইতিহাস ইংরেজী রাজনীতি বিজ্ঞান শিক্ষা "INSTITUTION INFORMATION"। HIGHER EDUCATION INFORMATION SYSTEM। সংগ্রহের তারিখ ১৭ ফেব্রুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] "Affiliated Colleges"। Gauhati.ac.in। সংগ্রহের তারিখ ১৭ ফেব্রুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
সোনিয়া চাহাল

সোনিয়া চাহাল হলেন একজন ভারতীয় অপেশাদার বক্সার। তিনি ২০১৮ এআইবিএ মহিলা বিশ্ব বক্সিং চ্যাম্পিয়নশিপে রৌপ্য পদক জয় করেছেন। চাহালের জন্ম হরিয়ানা রাজ্যের ভিওয়ানি জেলার নিমরি গ্রামে। তাঁর বাবার নাম জয় ভগবান এবং মা হলেন নীলম। তাঁদের দুই সন্তানের মধ্যে সোনিয়া ছোট। তাঁর বাবা একজন কৃষক এবং মা হলেন গৃহিণী। সোনিয়া এখন রোহতকের মহর্ষি দয়ানন্দ বিশ্ববিদ্যালয়ের তৃতীয় বর্ষের চারুকলার ছাত্র। কবিতা চাহাল সহ তাঁর গ্রামের অন্য মহিলা মুষ্টি যোদ্ধাদের সাফল্যের দ্বারা অনুপ্রাণিত হয়ে এবং তাঁর শারীরিক শিক্ষার শিক্ষক সুরেশের দ্বারা উৎসাহিত হয়ে, সোনিয়া চাহাল ৯ম শ্রেণীতে পড়ার সময় মুষ্টিযুদ্ধ বা বক্সিং শুরু করেছিলেন। ২০১১ সালে তাঁর বাবা-মা তাঁকে ভিওয়ানি বক্সিং ক্লাবে নথিভুক্ত করেন, যেখানে তিনি দ্রোণাচার্য পুরস্কারপ্রাপ্ত জগদীশ সিংয়ের অধীনে বক্সিং রিংয়ের কলাকৌশল শিখেছিলেন। তিনি সেই বছরেই স্কুল-স্তরের জাতীয় চ্যাম্পিয়নশিপে রৌপ্য পদক জিতেছিলেন। তিনি পরের তিন বছর ভিওয়ানিতেই তাঁর প্রশিক্ষণ অব্যাহত রেখেছিলেন। অল্প সময়ের মধ্যেই, সোনিয়া আন্তঃস্কুল বক্সিং চ্যাম্পিয়নশিপ জিততে শুরু করেন এবং তারপরে বক্সিং ফেডারেশন অফ ইন্ডিয়া দ্বারা আয়োজিত জেলা, রাজ্য এবং জাতীয় পর্যায়ের টুর্নামেন্টে জয়লাভ করেন। ২০১২ সালে, তিনি জাতীয় চ্যাম্পিয়নের মুকুট লাভ করেন এবং ২০১৩, '১৪ এবং '১৬ সালে তাঁর শিরোপা ধরে রাখেন। ২০১৭ সালে রোহতকের জাতীয় বক্সিং একাডেমিতে চলে গিয়ে, তিনি একই বছর ইন্ডিয়া ওপেন টুর্নামেন্টে রৌপ্য জিতেছিলেন। চাহাল ফেদারওয়েট বিভাগে (৫৪ - ৫৭ কেজি) রৌপ্য পদক জিতেছিলেন। ২০১৮ এআইবিএ মহিলা বিশ্ব বক্সিং চ্যাম্পিয়নশিপের ফাইনালে জার্মানির অরনেলা ওয়াহনারের কাছে তিনি হেরে গিয়েছিলেন। এই পরাজয়ের পর সোনিয়া বলেছেন, “যদিও লাইট ফ্লাইওয়েট ৪৫-৪৮ কেজি বিভাগে ষষ্ঠ স্বর্ণপদক জিতে নেওয়া আমার আদর্শ মেরি কমের সাথে মঞ্চ ভাগাভাগি করা আমার জন্য একটি গর্বের মুহূর্ত ছিল, কিন্তু আমি আমার প্রদর্শনে হতাশ হয়েছিলাম। তবে আমি এখন আত্মবিশ্বাসী যে আমি পরের বার উন্নতি করব।” প্রসঙ্গত এই একই প্রতিযোগিতায় ৪৮ কিলোগ্রাম বিভাগে, ইউক্রেনের হানা ওখোতাকে হারিয়ে মেরি কম তাঁর ঐতিহাসিক ষষ্ঠ বিশ্ব শিরোপা জয় করেছিলেন। Paul, Abhishek (২১ নভেম্বর ২০১৮)। "Women's Boxing World Championships: Sonia Chahal, Simranjit Kaur aim to punch for the future"। Hindustan Times। ২৪ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০১৮।  "Sonia Chahal"। EducationWorld (ইংরেজি ভাষায়)। ২০১৯-০৫-০৬। সংগ্রহের তারিখ ২০২৩-০৩-১২।  Padmadeo, Vinayak (১৮ নভেম্বর ২০১৮)। "'Other' Sonia packs a punch"। The Tribune (Chandigarh)। Tribune News Service। ২৪ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০১৮।  "World Boxing Championships: Sonia enters pre-quarterfinals"। The Times of India। Press Trust of India (PTI)। ১৭ নভেম্বর ২০১৮। ২৪ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০১৮।  "Women's World Boxing Championship: Sonia Chahal settles for silver in 57kg category"। Hindustan Times। ২৪ নভেম্বর ২০১৮। ২৪ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৪ নভেম্বর ২০১৮।  "Sonia Chahal joins Mary Kom in World Boxing finals | DD News"। ddnews.gov.in। সংগ্রহের তারিখ ২০২৩-০৩-১২।  "Mary Kom wins historic sixth World Championships gold"। সংগ্রহের তারিখ ১২ মার্চ ২০২৩।
রঙ্গিয়া কলেজ

রঙ্গিয়া কলেজ হল একটি সাধারণ উচ্চশিক্ষার প্রতিষ্ঠান যা প্রবাহমান ব্রহ্মপুত্রের উত্তর তীরে প্রতিষ্ঠিত। এটি আসামের কামরুপ গ্রামীণ জেলার রাঙ্গিয়া শহরে অবস্থিত। কলেজটি ৫ আগস্ট ১৯৬৩ সালে প্রতিষ্ঠিত হয়েছিল। সামাজিক ও অর্থনৈতিকভাবে পিছিয়ে পড়া অংশগুলির শিক্ষা চাহিদা পূরণের অগ্রণী পরিষেবা প্রদান করেছে। রঙ্গিয়া কলেজ সমগ্র উত্তর কামরূপ এলাকার সামাজিক-শিক্ষাগত চাহিদা পূরণ করে আসছে। আরবি অসমীয়া বাংলা বোরো অর্থনীতি শিক্ষা ইংরেজি ইতিহাস দৃশ্য রাজনীতি সংস্কৃত উদ্ভিদবিদ্যা রসায়ন ভূগোল গনিত পদার্থবিদ্যা প্রাণিবিদ্যা হিসাববিজ্ঞান ব্যাংকিং বাণিজ্যিক আইন অর্থনীতি ইংরেজি (ব্যবসায়িক যোগাযোগ) এফএমআইএল (বাণিজ্য) তথ্য প্রযুক্তি ব্যবস্থাপনা "About Rangia College."। সংগ্রহের তারিখ ২৯ জানুয়ারি ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
চিলারাই কলেজ

চিলারাই কলেজ আসামের গোলকগঞ্জ, ধুবরিতে অবস্থিত একটি স্নাতক, সহশিক্ষামূলক কলেজ। কলেজটি ১৯৭৩ সালে প্রতিষ্ঠিত হয়। কলেজটি গৌহাটি বিশ্ববিদ্যালয়ের অধিভুক্ত। অসমীয়া বাংলা ইংরেজি সংস্কৃত ইতিহাস শিক্ষা অর্থনীতি রাষ্ট্রবিজ্ঞান ব্যবস্থাপনা "Affiliated College of Gauhati University"। ৬ জুন ২০১৭ তারিখে মূল থেকে আর্কাইভ করা। সংগ্রহের তারিখ ২৯ আগস্ট ২০১৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
টিহু কলেজ

টিহু কলেজ, ১৯৬৩ সালে প্রতিষ্ঠিত, আসামের টিহুতে অবস্থিত একটি সাধারণ ডিগ্রি কলেজ। এই কলেজটি গৌহাটি বিশ্ববিদ্যালয়ের অধিভুক্ত। প্রাণিবিদ্যা উদ্ভিদবিদ্যা রসায়ন কম্পিউটার বিজ্ঞান পদার্থবিদ্যা অংক অসমীয়া ইংরেজি সংস্কৃত ইতিহাস শিক্ষা অর্থনীতি দর্শন রাজনীতি ভূগোল বাণিজ্য "Affiliated College of Gauhati University"। ৬ জুন ২০১৭ তারিখে মূল থেকে আর্কাইভ করা। সংগ্রহের তারিখ ১২ মার্চ ২০২৩।
চার্লস ম্যানসন

চার্লস ম্যানসন (জন্ম নভেম্বর ১২, ১৯৩৪ - মৃত্যু ১৯শে নভেম্বর ২০১৭) একজন মার্কিন অপরাধী। ১৯৬০ এর দশকের শেষভাগে তার নির্দেশে পরিচালিত বেশ কিছু ভয়াবহ হত্যাকাণ্ডের জন্য তিনি কুখ্যাত হয়ে আছেন। মার্কিন যুক্তরাষ্ট্রের ক্যালিফোর্নিয়ার করকোরান স্টেট কারাগারে আজীবন কারাভোগের দণ্ড ভোগ করা অবস্থায় তিনি ১৯শে নভেম্বর ২০১৭ সালে মৃত্যুবরণ করেন। তার মৃত্যুর কারণ ছিলো কোলন ক্যান্সার। প্রাপ্তবয়স্ক হওয়ার পর থেকেই ম্যানসনের জীবনের অধিকাংশ সময় কারাগারে কেটেছে। তার প্রাথমিক অপরাধগুলি ছিল গাড়ি চুরি, জালিয়াতি, এবং ক্রেডিট কার্ড জোচ্চুরি। তিনি পতিতাদের দালাল হিসাবেও কাজ করেছেন। ১৯৬০ এর দশকের শেষের দিকে তিনি দি ফ্যামিলি' বা পরিবার নামক একটি দলের নেতা হন। তার পরিচালনায় বেশ কিছু নৃশংস হত্যাকাণ্ড চালানো হয়, যার মধ্যে রয়েছে চিত্র পরিচালক রোমান পোলানস্কির সাড়ে ৮ মাসের অন্ত্বঃসত্বা স্ত্রী অভিনেত্রী শ্যারন টেইট। এসব হত্যার ষড়যন্ত্রের জন্য ম্যানসনকে যাবজ্জীবন কারাদন্ড দেয়া হয়।
হোজাই মহিলা কলেজ

হোজাই গার্লস কলেজ, ১৯৯১ সালে প্রতিষ্ঠিত আসামের হোজাইতে অবস্থিত একটি সাধারণ ডিগ্রি মহিলা কলেজ। এই কলেজটি গৌহাটি বিশ্ববিদ্যালয়ের অধিভুক্ত। এই কলেজটি চারুকলায় বিভিন্ন স্নাতক ডিগ্রি কোর্স শিক্ষা দিয়ে থাকে। "Affiliated College of Gauhati University"। ৬ জুন ২০১৭ তারিখে মূল থেকে আর্কাইভ করা। সংগ্রহের তারিখ ৩০ আগস্ট ২০১৭।
দক্ষিণ কামরূপ মহিলা কলেজ

দক্ষিণ কামরূপ মহিলা কলেজ হল আসামের কামরুপ জেলার মির্জার একটি সাধারণ ডিগ্রি কলেজ। কলেজটি গৌহাটি বিশ্ববিদ্যালয়ের অধিভুক্ত। ২০১৬ সালে কলেজটি জাতীয় মূল্যায়ন ও স্বীকৃতি কাউন্সিল কর্তৃক 'বি' গ্রেডে ভূষিত হয়েছে। অসমীয়া ইংরেজি অর্থনীতি শিক্ষা ইতিহাস গার্হস্থ্য বিজ্ঞান গণযোগাযোগ এবং সাংবাদিকতা দর্শন "Affiliated Colleges"। Gauhati University। ৬ জুন ২০১৭ তারিখে মূল থেকে আর্কাইভ করা। সংগ্রহের তারিখ ৯ জুন ২০১৭।  "Provincialised colleges affiliated to Gauhati University"। Directorate of Higher Education, Assam। ৬ জুলাই ২০১৭ তারিখে মূল থেকে আর্কাইভ করা। সংগ্রহের তারিখ ৯ জুন ২০১৭।  "CCycle211697" (PDF)। National Assessment and Accreditation Council। সংগ্রহের তারিখ ৯ জুন ২০১৭। [স্থায়ীভাবে অকার্যকর সংযোগ] "Departmental Facilities"। Dakshin Kamrup Girls' College। ১৭ জুন ২০১৭ তারিখে মূল থেকে আর্কাইভ করা। সংগ্রহের তারিখ ৯ জুন ২০১৭।
লুইসা গ্যারেট অ্যান্ডারসন

লুইসা গ্যারেট অ্যান্ডারসন, সিবিই (২৮ জুলাই ১৮৭৩ - ১৫ নভেম্বর ১৯৪৩) ছিলেন একজন চিকিৎসা পথিকৃৎ, মহিলা সামাজিক ও রাজনৈতিক ইউনিয়নের সদস্য, একজন ভোটাধিকারী এবং সমাজ সংস্কারক । তিনি ছিলেন প্রতিষ্ঠাতা মেডিকেল পথিকৃৎ এলিজাবেথ গ্যারেট অ্যান্ডারসনের কন্যা, যার জীবনী তিনি ১৯৩৯ সালে লিখেছিলেন। অ্যান্ডারসন মহিলা হাসপাতাল কর্পস (ওঘচ) এর প্রধান সার্জন এবং রয়্যাল সোসাইটি অফ মেডিসিনের ফেলো ছিলেন। তার খালা ডেম মিলিসেন্ট ফাউসেট ছিলেন একজন ব্রিটিশ ভোটাধিকারী। তার সঙ্গী ছিলেন সহকর্মী ডাক্তার এবং ভোটাধিকারী ফ্লোরা মারে । তার চাচাতো ভাই ছিলেন ডাঃ মোনা চালমার ওয়াটসন যিনি ভোটাধিকার সমর্থন করতেন এবং মহিলা আর্মি অক্সিলিয়ারি কর্পস প্রতিষ্ঠা করেছিলেন। "Back in the day: Mona Chalmers - general in battle with the sexists"। The National (ইংরেজি ভাষায়)। সংগ্রহের তারিখ ২০২০-১২-১৯।
লোটেন ডাহলগ্রেন

ইভা শার্লোটা ক্যারোলিনা ডাহলগ্রেন (২৩ এপ্রিল ১৮৫১ - ১৪ জানুয়ারী ১৯৩৪) ছিলেন একজন সুইডিশ লেখিকা, সাংবাদিক, সংবাদপত্রের সম্পাদক, নারীবাদী ও ভোটাধিকারী। ১৮৯১ থেকে ১৯০৭ সাল পর্যন্ত তিনি সুইডিশ নারী আন্দোলনের একটি শীর্ষস্থানীয় মুখপত্র ড্যাগনি সাময়িকীর সম্পাদক হিসেবে দায়িত্ব পালন করেন। তিনি দেশের প্রাচীনতম নারী অধিকার সংগঠন ফ্রেডরিকা ব্রেমার অ্যাসোসিয়েশনের সদস্যও ছিলেন। সাহিত্য ও ইতিহাসে তার অবদানের জন্য তিনি সুইডিশ রাজকীয় পদক লিটারিস এট আর্টিবাসে ভূষিত হন। লোটেন ডাহলগ্রেন ১৮৫১ সালের ২৩ এপ্রিল স্টকহোম, সুইডেনে জন্মগ্রহণ করেন। তার বাবা ফ্রেডরিক অগাস্ট ডাহলগ্রেন একজন সরকারী কর্মচারী ছিলেন ও লেখক হিসাবে তার সফল কর্মজীবন ছিল। তার কাজের মধ্যে ছিল ভার্মলানিঙ্গার্ন, একটি কমেডি যা ১৮৪৬ সালে প্রথম সম্পাদিত হয়েছিল। ১৮৭০-এর দশকে তিনি সুইডিশ উপভাষায় তার কবিতার জন্য পরিচিত হন ও ১৯৭১ সালে সুইডিশ একাডেমিতে অন্তর্ভুক্ত হন। ডাহলগ্রেনের মা উলরিকা "উল্লা" ভন হেল্যান্ড ছিলেন লেখক, ইতিহাসবিদ ও কবি এরিক গুস্তাফ গেইজারের ভাইঝি। ডাহলগ্রেনের লেখার প্রতি বেশ আগ্রহ ছিল। তিনি স্টকহোমের একটি বেসরকারি বিদ্যালয়ে পড়াশোনা করেন এবং পরে বিদেশে ভাষা অধ্যয়ন করেন। লেখাপড়া শেষ করে কয়েক বছর শিক্ষকতা করেন। ১৮৮০-এর দশকের শেষের দিকে ডাহলগ্রেনের লেখার কর্মজীবন শুরু হয়েছিল। তিনি আফতনব্লাদেত পত্রিকার সম্পাদক হিসাবে কাজ করেছিলেন। ১৮৮৭ সালে, তিনি সুইডেনের প্রাচীনতম নারী অধিকার সংস্থা ফ্রেডরিকা ব্রেমার অ্যাসোসিয়েশন (এফবিএফ) এর বোর্ড সদস্য হন। ১৮৯১ সালে, তিনি অ্যাসোসিয়েশনের জার্নাল ড্যাগনি -এর সম্পাদক হন - একটি ম্যাগাজিন যা সুইডেনে নারীর অধিকার, লিঙ্গ ভূমিকা ও নারীবাদের উপর আলোকপাত করে এবং ১৯০৭ সাল পর্যন্ত এর বোর্ডে ছিলেন। Furuland, Gunnel (২ মার্চ ২০২০)। "Eva Charlotta Carolina (Lotten) Dahlgren"। Svenskt kvinnobiografiskt lexikon (Swedish ভাষায়)। সংগ্রহের তারিখ ১৬ জুন ২০২১। উদ্ধৃতি শৈলী রক্ষণাবেক্ষণ: অচেনা ভাষা (link) ] Ek, Sverker। "Lotten Dahlgren"। Svenskt biografiskt lexikon (Swedish ভাষায়)। সংগ্রহের তারিখ ১৬ জুন ২০২১। উদ্ধৃতি শৈলী রক্ষণাবেক্ষণ: অচেনা ভাষা (link)
অ্যাগনেস হারবেন

অ্যাগনেস হেলেন হারবেন (নি বোস্টক; ১৫ সেপ্টেম্বর ১৮৭৯ - ২৯ অক্টোবর ১৯৬১) ছিলেন একজন ব্রিটিশ ভোটাধিকারবাদী নেত্রী যিনি সংগ্রামী ভোটাধিকার অনশনকারীদের সমর্থন করেছিলেন ও সঙ্ঘবদ্ধ ভোটাধিকারীর প্রতিষ্ঠাতা ছিলেন। হারবেন ১৮৭৯ সালের ২৫ সেপ্টেম্বর সাসেক্সের হরশামের ৭ নর্থ স্ট্রিটে হরশাম আরবান ডিস্ট্রিক্ট কাউন্সিলের চেয়ারম্যান ড. এডওয়ার্ড ইনগ্রাম বোস্টক, জেপি (১৮৪২-১৯৪৬) ও সারাহ সাউদি বোস্টক নে বেকার (১৮৪৫-১০২০) এর ঘরে জন্মগ্রহণ করেন। তিনি এগারো ভাইবোনের মধ্যে পঞ্চম ছিলেন: ১. ইভা মে বোস্টক (জন্ম ১৮৭৫)। ২. ড. জন সাউদি বোস্টক (১৮৭৫-১৯৩০) এমবিই আর্মি মেডিকেল কর্পসে কাজ করেছেন। ৩. আর্কিবল্ড থমাস বোস্টক (১৮৭৭-১৯১৫) যিনি বোয়ের যুদ্ধ ও প্রথম বিশ্বযুদ্ধে লড়াই করেছিলেন এবং লুসের যুদ্ধের পরে মারা গিয়েছিলেন। ৪. রবার্ট ভার্নন বোস্টক (১৮৭৪-১৯৪৯) যিনি ফিলিস্তিনে সেবা করার সময় আহত হয়েছিলেন কিন্তু দ্বিতীয় বিশ্বযুদ্ধের পর অস্ট্রেলিয়ায় চলে যান। অ্যাগনেস হেলেন বোস্টক (১৮৭৯-১৯২০) ৫. আলপেন বোস্টক (জন্ম ১৮৮০)। ৬. কনস্ট্যান্স মার্জোরি বোস্টক (১৮৮১-১৯৬৭)। ৭. ফ্রান্সিস এডওয়ার্ড হেনরি বোস্টক (১৮৮৩-১৯৫৫) যিনি আহত হন ও মিলিটারি ক্রসে ভূষিত হয়েছিলে, দক্ষিণ আফ্রিকায় চলে যান এবং"দ্য ক্রনিকলস অফ ক্যাপোটা ১৯২৭-১৯৪৩" নামে একটি বই লিখেছিলেন, যার সাবটাইটেল ছিল "দ্য ট্রাভেলস ইন আফ্রিকা অফ মেজর ফ্রান্সিস ই এইচ বোস্টক, এমসি"। ৮. ডরোথি বোস্টক (১৮৮৪-১৯৬৪) একজন যুদ্ধের নার্স ছিলেন। ৯. এডওয়ার্ড লিয়ন বোস্টক (১৮৮৬-১৯১৭) সোমেতে মারা যান। ১০. নেভিল স্ট্যানলি বোস্টক (১৮৮৮-১৯৪৯) কানাডিয়ান মাউন্টেড পুলিশে ছিলেন, তারপর রয়্যাল ফিল্ড আর্টিলারিতে দায়িত্ব পালন করেছিলেন এবং আররাসের কাছে দ্বিতীয় বিশ্বযুদ্ধে নিহত হন। অ্যাগনেস বোস্টক ১৮৯৯ সালের ২ সেপ্টেম্বর সেন্ট মেরি চার্চে হেনরি ডেভেনিশ হারবেনকে (ওয়ারনহ্যাম লজের) বিয়ে করেন এবং পরে নিউল্যান্ড পার্ক, চালফন্ট সেন্ট পিটারে চলে যান (তার স্বামী ১৯১০ সালে উত্তরাধিকারসূত্রে পেয়েছিলেন)। হারবেনদের চারটি সন্তান ছিল: মেজর হেনরি এরিক সাউদি হারবেন (১৯০০-১৯৭১) ও সাসেক্সের কাউন্টি ক্রিকেটার এডওয়ার্ড (জন্ম ১৯০১); অ্যাগনেস মেরি (জন্ম ১৯০৩) ও নাওমি (১৯০৭-১৯৯৬)। হারবেন ১৯৬১ সালের ২৯ অক্টোবর সেন্ট সেভিয়ারের জার্সি প্যারিশে মারা যান। Dale, Martin (১৫ ফেব্রুয়ারি ২০১৯)। A-Z of Horsham : places-people-history। Stroud। আইএসবিএন 978-1-4456-8632-5। ওসিএলসি 1090435716। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Edward Lyon Bostock"। Saint Ronan's School (ইংরেজি ভাষায়)। সংগ্রহের তারিখ ২০২১-০১-১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
এমেলিন পেথিক-লরেন্স

এমেলিন পেথিক-লরেন্স, ব্যারনেস পেথিক-লরেন্স (জন্ম নাম পেথিক; ২১ অক্টোবর ১৮৬৭ - ১১ মার্চ ১৯৫৪) ছিলেন একজন ব্রিটিশ নারী অধিকার কর্মী ও ভোটাধিকারী। পেথিক-লরেন্স ব্রিস্টলে এমেলিন পেথিক হিসাবে জন্মগ্রহণ করেন। তার বাবা হেনরি পেথিক ছিলেন একজন দক্ষিণ আমেরিকার চামড়ার ব্যবসায়ী, যিনি ওয়েস্টন গেজেটের মালিক ও ওয়েস্টন শহরের কমিশনার হয়েছিলেন। তিনি তেরো সন্তানের মধ্যে দ্বিতীয় ছিলেন ও আট বছর বয়সে তাকে বোর্ডিং স্কুলে পাঠানো হয়েছিল। তার ছোট বোন ডরোথি পেথিক (দশম সন্তান)ও একজন ভোটাধিকারী ছিলেন। ১৮৯১ থেকে ১৮৯৫ সাল পর্যন্ত পেথিক ফিটজরয় স্কোয়ারের কাছে ক্লিভল্যান্ড হলে পশ্চিম লন্ডন মেথডিস্ট মিশনের জন্য "জাতির ভগিনী" হিসাবে কাজ করেছিলেন। তিনি মেরি নিলকে মিশনে একটি মেয়েদের ক্লাব চালাতে সাহায্য করেছিলেন। ১৮৯৫ সালে, তিনি ও মেরি নিল এস্পেরেন্স ক্লাবের সহ-প্রতিষ্ঠা করার জন্য মিশন ত্যাগ করেন, যুব মহিলা ও মেয়েদের একটি ক্লাব যা মিশনের সীমাবদ্ধতার অধীনে হবে না এবং নাচ ও নাটক নিয়ে পরীক্ষা করতে পারে। পেথিক ন্যূনতম মজুরি, দৈনিক আট ঘন্টা কর্মদিবস এবং ছুটির স্কিম সহ একটি পোশাক তৈরির সমবায় মেসন এস্পেরেন্সও শুরু করেছিলেন। পেথিক ১৯০১ সালে ফ্রেডরিক লরেন্সকে বিয়ে করেন যখন তিনি তার রাজনৈতিক দৃষ্টিভঙ্গি পরিবর্তন করে আরও উদারপন্থী হন। দম্পতি যৌথ নাম পেথিক-লরেন্স নেন এবং তাদের ব্যক্তিস্বাধীনতা দেওয়ার জন্য পৃথক ব্যাংক অ্যাকাউন্ট রাখেন। "Emmeline Pethick-Lawrence © Orlando Project"। cambridge.org। ১৩ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১২ মার্চ ২০২৩।  "Dorothy Pethick · Suffragette Stories"। suffragettestories.omeka.net। সংগ্রহের তারিখ ১২ মার্চ ২০২০।  Judge, Roy (১৯৮৯)। "Mary Neal and the Espérance Morris" (পিডিএফ): 548। ১৯ ডিসেম্বর ২০১১ তারিখে মূল (পিডিএফ) থেকে আর্কাইভ করা। সংগ্রহের তারিখ ২৮ আগস্ট ২০১৩।  Brian Harrison, 'Lawrence, Emmeline Pethick-, Lady Pethick-Lawrence (1867–1954)', Oxford Dictionary of National Biography, Oxford University Press, Sept 2004; online edn, May 2006. Accessed 17 November 2007.
জুলিয়া স্কার

জুলিয়া স্কার (নি সুলিভান; ১৭ ফেব্রুয়ারি ১৮৭১ — ১০ এপ্রিল ১৯২৭) একজন ব্রিটিশ রাজনীতিবিদ ও ভোটাধিকারী ছিলেন। জুলিয়া স্কার লন্ডনের পূর্ব প্রান্তে লাইমহাউসে জন্মগ্রহণ করেন এবং তিনি ১৯০০ সালে জন স্কারকে বিয়ে করেন, যিনি একজন হিসাবরক্ষক, ট্রেড ইউনিয়বাদী ও জর্জ ল্যান্সবারির সহযোগী ছিলেন। তিনি চার বছরেরও বেশি সময় ধরে জন্ম দেওয়া তিন সন্তানের জননী ছিলেন, তিনি ইস্ট এন্ডে কর্মজীবী মহিলাদের জন্য একজন বিশিষ্ট কর্মীও হয়ে ওঠেন ও ১৯০৫ সালে বেকারত্বের বিরুদ্ধে একটি বড় বিক্ষোভের প্রধান সংগঠক ছিলেন, যার পরে তিনি তৎকালীন প্রধানমন্ত্রী আর্থার বেলফোরের সাথে দেখা করেন। ১৯০৭ সালে, তিনি লেবার পার্টির প্রতিনিধিত্ব করে পপলার বোর্ড অফ গার্ডিয়ানে নির্বাচিত হন। সিলভিয়া প্যানখার্স্টের একজন সহযোগী হিসেবে স্কার তার পূর্ব লন্ডন ফেডারেশন অফ সাফ্রাগেটসে যোগদান করেন। তিনি ইস্ট এন্ড থেকে ছয় নারীর প্রতিনিধি দলের একজন ছিলেন (ডেইজি পার্সন, জেন স্যাভয়, জেসি পেইন, মিসেস বার্ড ও মিসেস ওয়াটকিনস) যারা প্যানখার্স্টের অনশনের পর ১৯১৪ সালের ২০ জুন প্রধানমন্ত্রী এইচ এইচ অ্যাসকুইথের সাথে দেখা করেন। ইপসউইচ উপ-নির্বাচনে অসফলভাবে প্রতিদ্বন্দ্বিতা করে তার স্বামী এমপি হওয়ার জন্য চতুর্থ প্রচেষ্টা করার মাত্র দুই সপ্তাহ পরে এটি ছিল। প্রধানমন্ত্রীর কাছে স্কারারের আবেদন ছিল দারিদ্র্যের মধ্যে বসবাসকারী পূর্ব লন্ডনের কর্মজীবী নারীদের (এবং পুরুষ) জন্য ভোটাধিকারের দাবি, যারা অল্প বয়সে মারা গেছে ও সহায়তাহীন বিধবাদের জন্য। তিনি শিশু যত্ন, পড়াশোনা ও আবাসন সম্পর্কে জিজ্ঞাসা করেছিলেন। স্কার মিসেস প্যানখার্স্টের অনশনের প্রসঙ্গে বলেছেন, "একুশ বছরের বেশি বয়সী প্রতিটি মহিলার জন্য ভোট দাবি করতে আমরা আজ এখানে এসেছি"। "Julia Scurr: Socialist, suffragette, and Poplar Rates Rebel"। East End Women's Museum। সংগ্রহের তারিখ ১২ ফেব্রুয়ারি ২০১৮।  Diane, Atkinson (২০১৮)। Rise up, women! : the remarkable lives of the suffragettes। Bloomsbury। পৃষ্ঠা 503–4। আইএসবিএন 9781408844045। ওসিএলসি 1016848621।  "Poplar councillors", Oxford Dictionary of National Biography Bullock, Ian (১৯৯২)। Sylvia Pankhurst: From Artist to Anti-Fascist (ইংরেজি ভাষায়)। Springer। আইএসবিএন 9781349121830। সংগ্রহের তারিখ ১২ ফেব্রুয়ারি ২০১৮।
ইভলিন শার্প

ইভলিন জেন শার্প (৪ আগস্ট ১৮৬৯ — ১৭ জুন ১৯৫৫) দুটি প্রধান ব্রিটিশ নারী ভোটাধিকার সমাজ সংগ্রামী মহিলা সামাজিক ও রাজনৈতিক ইউনিয়ন ও সঙ্ঘবদ্ধ ভোটাধিকারীর একজন গুরুত্বপূর্ণ ব্যক্তিত্ব। তিনি পরবর্তীটিকে খুঁজে পেতে সহায়তা করেন ও প্রথম বিশ্বযুদ্ধের সময় ভোটস ফর উইমেনের সম্পাদক হন। তিনি দুইবার কারারুদ্ধ হন ও কর প্রতিরোধকারী হয়েছিলেন। একজন প্রতিষ্ঠিত লেখিকা যিনি দ্য ইয়েলো বুক- এ প্রকাশ করেছিলেন, তিনি বিশেষ করে তার শিশুদের কথাসাহিত্যের জন্য সুপরিচিত ছিলেন। এগারো সন্তানের মধ্যে নবম এভলিন শার্প ১৮৬৯ সালের ৪ আগস্ট জন্মগ্রহণ করেন। শার্পের পরিবার তাকে মাত্র দুই বছরের জন্য একটি বোর্ডিং স্কুলে পাঠায়, তবুও সে সফলভাবে বেশ কয়েকটি বিশ্ববিদ্যালয়ের স্থানীয় পরীক্ষায় উত্তীর্ণ হয়। ১৮৯৪ সালে, তার পরিবারের ইচ্ছার বিরুদ্ধে তিনি লন্ডনে চলে আসেন, যেখানে তিনি গৃহশিক্ষিকা হিসাবে কাজ করেন এবং অল দ্য ওয়ে টু ফেয়ারিল্যান্ড (১৮৯৮) ও দ্য আদার সাইড অফ দ্য সান (১৯০০) সহ বেশ কয়েকটি উপন্যাস লিখেছেন। ১৯০৩ সালে, শার্প, তার বন্ধু ও প্রেমিক হেনরি নেভিনসনের সাহায্যে ডেইলি ক্রনিকল, পাল মল গেজেট ও ম্যানচেস্টার গার্ডিয়ানের জন্য নিবন্ধ লেখার কাজ খুঁজে পেতে শুরু করেন, একটি সংবাদপত্র যা ত্রিশ বছরেরও বেশি সময় ধরে তার কাজ প্রকাশ করেছিল। শার্প নারীদের ভোটাধিকারের জন্য নেভিনসন এবং পুরুষদের লীগের গুরুত্ব তুলে ধরেন: "তারা (হেনরি নেভিনসন ও লরেন্স হাউসম্যান) ও এইচএন ব্রেইলসফোর্ড, এফডব্লিউ পেথিক লরেন্স, হ্যারল্ড লাস্কি, ইজরায়েল জাংউইল, জেরাল্ড গোল্ডের আত্মত্যাগকে খুব বেশি মূল্যায়ন করা অসম্ভব। জর্জ ল্যান্সবেরি, এবং আরও অনেকে আমাদের আন্দোলনকে যৌন যুদ্ধের পরামর্শ থেকে মুক্ত রাখতে তৈরি করেছিলেন।" শার্পের সাংবাদিকতা তাকে শ্রমজীবী মহিলাদের সমস্যা সম্পর্কে আরও সচেতন করে তোলে এবং তিনি মহিলা শিল্প পরিষদ ও নারী ভোটাধিকার সমিতির জাতীয় ইউনিয়নে যোগদান করেন। John, Angela V. (১ মার্চ ২০০৩)। "â–˜Behind the locked doorâ–™: evelyn sharp, suffragette and rebel journalist [1]": 5–13। ডিওআই:10.1080/09612020300200344 ।  John, Angela V. [Oxford Dictionary of National Biography], Oxford University Press 2004, online edn October 2009. Retrieved on 6 February 2013. "The Spartacus Educational article"। ২৪ অক্টোবর ২০০৮ তারিখে মূল থেকে আর্কাইভ করা। সংগ্রহের তারিখ ১২ জুলাই ২০০৯।  Review of Evelyn Sharp: Rebel Woman, 1869–1955 by Angela V. John and Unfinished Adventure by Evelyn Sharp, A. S. Byatt Evelyn Sharp, Unfinished Adventure, 1933